"ಲಾ ರಿಪಬ್ಲಿಕ" ಎಂಬ ಇಟಾಲಿಯನ್ ವಾರ್ತ ಪತ್ರಿಕೆಯ ಸಂಶೋಧನೆಯ ಪ್ರಕಾರ ಇಟಲಿಯಲ್ಲಿ ಅತ್ಯಂತ ಹೆಚ್ಚು ಬೆಂಬಲ ಪಡೆದಿರುವ ಫುಟ್ಬಾಲ್ ಕ್ಲಬ್ ಗಳಲ್ಲಿ ಮಿಲನ್ ಕೂಡ ಒಂದಾಗಿದೆ. ಐತಿಹಾಸಿಕವಾಗಿ ನಗರಗಳ ಕಾರ್ಮಿಕ-ವರ್ಗಗಳು ಹಾಗು ಕಾರ್ಮಿಕ ಸಂಘವಾದಿಗಳು , ದಕ್ಷಿಣ ಇಟಲಿಯಿಂದ ವಲಸೆ ಬಂದಿರುವವರು ಮಿಲನ್ ಗೆ ಬೆಂಬಲವನ್ನು ನೀಡಿದ್ದಾರೆ. ಇನ್ನೊಂದು ಕಡೆ ಮಿಲನ್ ನ ಪ್ರತಿಸ್ಪರ್ಧಿಯಾದ ಇಂಟರ್ ನೈಜೊ ನೆಲ್ಗೆ ಮಿಲನ್ ನ ಮಧ್ಯಮ-ವರ್ಗದ ಜನರು ಬೆಂಬಲವನ್ನು ನೀಡಿದರು. 
ಇಟಾಲಿಯನ್ ಫುಟ್ಬಾಲ್ ಗಳ ಹಳೆಯ ಉಗ್ರವಾದಿ ಗುಂಪಿನಲ್ಲಿ ಒಂದಾದ "ಫೋಸಾ ಡೈ ಲಿಯೊನಿ," ಎಂಬ ಗುಂಪು ಮಿಲನ್ ನಲ್ಲಿ ಹುಟ್ಟಿಕೊಂಡಿತು. "ಬ್ರೈಗೇಟ್ ರಾಸೋನೊರಿ" ಎಂಬುದು ಪ್ರಸ್ತುದಲ್ಲಿ ಕ್ರೀಡೆಗಳನ್ನು ಆಧರಿಸಿ ಇರುವ ಉಗ್ರವಾದಿ ಗುಂಪಾಗಿದೆ. ರಾಜಕೀಯವಾಗಿ ಮಿಲನ್ ನ ಉಗ್ರವಾದಿ ಗುಂಪು ಎಂದಿಗೂ ಯಾವುದೇ ನಿರ್ದಿಷ್ಟ ಆದ್ಯತೆ ಹೊಂದಿರಲಿಲ್ಲ. ಆದರೆ ಮಾಧ್ಯಮಗಳು ಅವುಗಳನ್ನು ಎಡ ಪಕ್ಷಗಳೊಂದಿಗೆ ಸೇರಿಸುತ್ತಿದ್ದವು. ಇತ್ತೀಚೆಗೆ ಬರ್ಲುಸ್ಕೋನಿ ತನ್ನ ಆಳ್ವಿಕೆಯಲ್ಲಿ ಈ ಅನಿಸಿಕೆಯನ್ನು ಬದಲಾಯಿಸಿದರು.
ಗೆನೊವಾ ಅಭಿಮಾನಿಯಾದ ವಿನ್ ಸೆನ್ಜೊ ಸ್ಪ್ಯಾಗ್ನೊಲೊ ಎಂಬುವನನ್ನು 1995 ರ ಜನವರಿಯಲ್ಲಿ ಮಿಲನ್ ನ ಬೆಂಬಲಿಗ ಹತ್ಯೆ ಮಾಡಿದ ನಂತರ ಗೆನೊವಾ ಅಭಿಮಾನಿಗಳು ಮಿಲನ್ ನ ಪ್ರತಿಸ್ಪರ್ಧಿಗಳಾದರು. ಅದೇನೇ ಇದ್ದರೂ ಮಿಲನ್ ಅದರ ನೆರೆಯ ಕ್ಲಬ್ ಆದ ಇಂಟರ್ ನೈಜೊನೆಲ್ ಜೊತೆ ತೀವ್ರ ಪೈಪೋಟಿ ಹೊಂದಿತ್ತು ;ಎರಡು ಕ್ಲಬ್ ಗಳು ಸೀರಿ A ಪಂದ್ಯವಾದ "ಡಾರ್ಬಿ ಡೆಲ್ಲಾ ಮ್ಯಡೋನಿಯ" ಪಂದ್ಯಗಳಲ್ಲಿ ಭಾಗವಹಿಸುವಾಗ ವರ್ಷಕ್ಕೆ ಎರಡು ಬಾರಿ ಭೇಟಿಯಾಗುತ್ತಿದ್ದವು. ಡಾರ್ಬಿಯ ಹೆಸರು ಕ್ರಿಸ್ತನ ತಾಯಿಯಾದ ಮೇರಿಯನ್ನು ಸೂಚಿಸುತ್ತದೆ. ಇದು ಮಿಲನ್ ನ ಚರ್ಚ್ ಒಂದರ ಮೇಲಿರುವ ಪ್ರತಿಮೆಯಾಗಿದ್ದು , ನಗರದ ಆಕರ್ಷಣೆಗಳಲ್ಲಿ ಇದು ಕೂಡ ಒಂದು. ಆಟ ಪ್ರಾರಂಭವಾಗುವ ಮೊದಲು ಅನೇಕ (ಯಾವಾಗಲು ಹಾಸ್ಯಮಯವಾಗಿರುವ ಅಥವಾ ರೇಗಿಸುವಂತಹ) ಬ್ಯಾನರ್ ಗಳನ್ನು ಪ್ರದರ್ಶಿಸುವುದರ ಜೊತೆಗೆ ಪಂದ್ಯಗಳು ಉಲ್ಲಾಸ ಭರಿತ ವಾತಾವರಣವನ್ನು ಸೃಷ್ಟಿಸುತ್ತಿದ್ದವು. ಸಾಮಾನ್ಯವಾಗಿ ಜ್ವಾಲೆಗಳನ್ನು ಪ್ರದರ್ಶಿಸಲಾಗುತ್ತಿತ್ತು. ಆದರೆ ಮಿಲನ್ ಮತ್ತು ಇಂಟರ್ ಮಧ್ಯದಲ್ಲಿ 2005 ಏಪ್ರಿಲ್ 12 ರಂದು ನಡೆದ 2004–05 ಚಾಂಪಿಯನ್ಸ್ ಸರಣಿ ಯ ಕ್ವಾಟರ್ ಫೈನಲ್ ಪಂದ್ಯದಲ್ಲಿ ಸ್ವೇಚ್ಛಾ ವರ್ತನೆಯಿಂದ ಉಂಟಾದ ತೊಂದರೆಯನ್ನು ಒಳಗೊಂಡಂತೆ ಕೆಲವೊಮ್ಮೆ ಈ ಜ್ವಾಲೆಗಳ ಪ್ರದರ್ಶನದಿಂದ ತೊಂದರೆಯುಂಟಾಗುತ್ತಿತ್ತು. ಇಂಟರ್ ಅಭಿಮಾನಿಯೊಬ್ಬ ಗುಂಪಿನಿಂದ ಎಸೆದ ಜ್ವಾಲೆ ಮಿಲನ್ ನ ಕೀಪರ್ ಆದ ಡೈಡಾ ಭುಜಕ್ಕೆ ತಗುಲಿತು. 
ಬೆಂಬಲಿಗರು ಮತ್ತು ಪ್ರತಿಸ್ಪರ್ಧಿಗಳು
ಬಣ್ಣಗಳು ಮತ್ತು ಬ್ಯಾಡ್ಜ್
ಕಂಪನಿಯಾಗಿ AC ಮಿಲನ್
ಪ್ರಿಮವೆರ ಮತ್ತು ಯುವಕರ ವಿಭಾಗ